**ธุรกิจฟาร์มแปลงร่าง (Trans-farmer)**

**กุลฉัตร ฉัตรกุล ณ อยุธยา (****kulachatakul@gmail.com****)**

**Chief Marketing Officer บริษัท มาร์เก็ตติ้งไดอ็อกไซด์ จำกัด**

|  |
| --- |
|  หลายปีที่ผ่านมา ฟาร์มโคนมโชคชัยที่กำลังล้มลุกคลุกคลาน ธุรกิจฟาร์มโคนมที่ติดลบกว่าพันล้านบาท ปรับเปลี่ยนกระบวนการทางธุรกิจใหม่แก้เกมส์ธุรกิจด้วยการพลิกการเกษตรธุรกิจหลักของครอบครัว หันมาสู่ธุรกิจการท่องเที่ยวจนปัจจุบันมีกล่าวถึงว่าไปโคราชแล้วไม่เที่ยวฟาร์มโชคชัยเหมือนขาดอัตลักษณ์ของโคราช คุณโชค บุลกุล เติบโตอย่างแตกต่าง บนพื้นฐานของปัญหาธุรกิจและความยากลำบากจึงทำให้เกิดความคิดสร้างสรรค์ ผสมกับความรู้ด้านธุรกิจการเกษตรจาก Vermont ทำให้เกิดแนวคิดตัดใจขายธุรกิจนมพร้อมดื่มซึ่งเป็นธุรกิจที่คู่แข่งมากมายและกำลังจะเป็น Declining Business ของฟาร์มโชคชัย อีกทั้งยังต้องแบกรับต้นทุนกับวัวอย่างมหาศาลเป็นเหตุผลหลักที่ทำให้ธุรกิจขาดทุน ปัจจุบันกิจการของกลุ่มฟาร์มโชคชัยมีรายได้กว่าปีละ 2,000 ล้านบาท กำไรประมาณ 150 ล้านบาท โดยมีธุรกิจการเกษตร ปศุสัตว์ โรงงานอาหารสัตว์ ธุรกิจผลิตภัณฑ์นมตรามิลค์ ธุรกิจฟาร์มที่มีนักท่องเที่ยวมากถึงปีละ 240,000 คน และธุรกิจอสังหาริมทรัพย์ให้เช่าบนเนื้อที่ 100 ไร่ริมถนนวิภาวดีรังสิตอีกด้วย คุณโชค บุลกุล ได้ใช้ตนเองเป็นสร้างภาพลักษณ์องค์กร (CEO Branding) โดยนำตนเองเข้าสู่กิจการเพื่อสังคม การให้ความรู้ในองค์กรการศึกษาแก่ผู้คน จนธุรกิจเติบโตและมั่นคง |
|  จิม ทอมป์สัน (Jim Thompson ; เจมส์ แฮร์ริสัน วิลสัน ทอมป์สัน) ผู้ที่หลงใหลในเสน่ห์ของไหมไทยเป็นอีกธุรกิจหนึ่งที่เป็นปศุสัตว์เกษตรกรรม เป็นที่ทราบกันดีว่าตัวไหมที่ให้เส้นใยผ้าจะต้องผ่านกระบวนการต้มไหม หนอนไหมเมื่อตายแล้วก็สามารถนำมาทอดกินได้ ไม่มีโอกาสกลับไปเป็นผีเสื้อตามวงจรชีวิตของมัน ผ้าไหมจิม ทอมป์สันมีชื่อเสียงมากรู้จักกันไปทั่วโลกเป็นตราสินค้าที่นำชื่อเสียงมาสู่ประเทศไทย “จิม ทอมป์สัน ฟาร์ม” เป็นแหล่งเรียนรู้เกษตรเชิงวัฒนธรรม ตั้งอยู่ที่ อ.ปักธงชัย นครราชสีมา มีเจตนารมณ์ที่จะอนุรักษ์และถ่ายทอดมรดกทางวัฒนธรรมอันทรงคุณค่าของชาวไทยเชื้อสายลาวซึ่งอาศัยอยู่ทางภาคตะวันออกเฉียงเหนือสู่สายตาชาวไทยและชาวต่างชาติ โดยเริ่มจากเป็นแหล่งผลิต ไข่ไหมจำหน่ายให้สมาชิกเกษตรกรเพื่อรับซื้อรังสดในการผลิตเส้นไหมและเป็นพื้นที่ปลูกหม่อนอันเป็นอาหารหลักของหนอนไหม จากนั้นเปิดเป็นแหล่งท่องเที่ยวเชิงเกษตรให้บุคคลทั่วไปที่หลงใหลในธรรมชาติได้ชื่นชม บรรยากาศอันงดงาม และเรียนรู้ประสบการณ์ด้านการเกษตร เรียนรู้วงจรชีวิตของหนอนไหม ชมแปลงพืชผักและ ดอกไม้สีสวยสดนานาชนิด รวมถึงเลือกซื้อไม้ดอกไม้ประดับ และผลผลิตทางการเกษตรปลอดสารพิษ ซึ่งปลูกด้วยความเอาใจใส่จากเหล่าเกษตรกร และสนับสนุนการทำงานกับธรรมชาติ กับวัสดุใน ท้องถิ่น วัสดุรีไซเคิล นำเสนอผลงานศิลปะต่างๆ ที่มุ่งให้ผู้เยี่ยมชมมีความเข้าใจต่อศิลปะ สิ่งแวดล้อม ธรรมชาติ และระบบนิเวศ เป็นประโยชน์ต่อการกระตุ้นจินตนาการและความคิดสร้างสรรค์ ปัจจุบันจิม ทอมป์สัน  ศูนย์เรียนรู้วิถีพอเพียงของเครือข่ายเบทาโกรร่วมแบ่งปัน เป็นอีกธุรกิจหนึ่งของปศุสัตว์เกษตรอุตสาหกรรมที่มุ่งเน้นหันมาทำธุรกิจที่มีส่วนรับผิดชอบต่อสังคม (Corporate Social Responsibility ;CSR) โดยเน้นวิถีชีวิตที่พอเพียง ตั้งอยู่ที่ อำเภอชัยบาดาล จังหวัดลพบุรี เพื่อให้ความรู้วิถีเศรษฐกิจกิจพอเพียงตามแนวพระราชดำริ ซึ่งประกอบด้วย 9 ฐานการเรียนรู้ที่สนุกและเข้าใจง่าย ได้แก่ฐานนาข้าว ฐานแปลงผัก ฐานปุ๋ยหมัก ฐานไก่ไข่ ฐานหมูหลุม ฐานเผาถ่าน ฐานไบโอดีเซล ฐานแปรรูปผลิตภัณฑ์ และฐานบำบัดน้ำเสีย  สำหรับการส่งเสริมอาชีพ มีการผลิตธูป สบู่จากน้ำมันทานตะวัน น้ำส้มควันไม้ ทั้งทำใช้เองเหลือก็ขาย ช่วยลดค่าใช้จ่ายประจำวันได้อย่างดี ผลิตภัณฑ์บางอย่างชาวบ้านทำขายอยู่แล้ว เมื่อมีโครงการนี้ทำให้มีเครือข่ายจำหน่ายได้มากขึ้น งานทางด้านสิ่งแวดล้อม ส่งเสริมให้ปลูกต้นไม้ ส่งเสริมการปลูกไผ่นวลราชินี ซึ่งทำให้ได้ความชุ่มชื้นและผลผลิตจากหน่อ ลำต้นนำมาใช้ในงานเช่น ไม้เสียบลูกชิ้น เฟอร์นิเจอร์ โดยปลูกตามสวนหลังบ้านจนถึง 1 ไร่ แนวทางการสนับสนุนเรื่องการเกษตร ทางโครงการเน้นเรื่องการผลิตแบบปลอดภัย และการทำเกษตรแบบผสมผสานลดความเสี่ยงจากราคา เช่น เดิมปลูกข้าวโพดเลี้ยงสัตว์อย่างเดียว ก็หันมาเลี้ยงไก่ เลี้ยงกบ เลี้ยงโคเนื้อ ตลอดจนการส่งเสริมพนักงานปลูกผักในโรงงาน เป็นต้น ปศุสัตว์เกษตรอุตสาหกรรมแต่เดิมเป็นธุรกิจที่มีรายได้มาจากการขายชีวิต จึงจำเป็นอย่างยิ่งที่ต้องทำธุรกิจให้ซอฟท์ลง (Brand Softening) ตามหลักการตลาด 3.0 ด้วยการเปลี่ยนมุมมองผู้บริโภคให้มีทัศนคติเชิงบวกต่อแบรนด์ที่สั่งสมมายาวนาน เมื่อธุรกิจมีเงินลงทุนแล้วก็ควรจะปรับวิสัยทัศน์ธุรกิจด้วยการ **กลายร่าง (Trans-farmer)** เป็นธุรกิจเพื่อสังคม เลือกกลยุทธ์ที่เหมาะสมจากจุดแข็งของธุรกิจของตนเองเพื่อเติบโตใน AEC ได้อย่างมั่นคง |
|  |